**MEDNARODNO TEKMOVANJE**

**the World Scholar’s Cup - An Entangled World**

**Ljubljana Round 2018**

Mednarodno tekmovanje *the World Scholar's Cup*, katerega ustanovitelj je g. Daniel Berdichevsky, poteka letos že 11. leto zapored. Letošnje tekmovanje na OŠ Danile Kumar v Ljubljani je bilo do sedaj drugo največje tekmovanje v Evropi in največje po številu udeležencev v tej sezoni. Na tekmovanju je angleški jezik le sredstvo za sporazumevanje, bistvo tekmovanja je izkazano znanje z različnih področij in čim bolj utemeljeno argumentiranje izbranih vsebin.

Na tekmovanju v soboto, 3. 2., in nedeljo, 4. 2. 2018, je sodelovalo okoli 410 učencev in dijakov iz Slovenije, Avstrije in Srbije. Tekmovanja se je udeležilo tudi šest devetošolcev naše šole, in sicer: Tinkara Kovač, Neža Dulc, Eva Prelec, Borut Jerele, Lara Gornik, Anamarija Čarman. Učenci so tekmovali v dveh ekipah na štirih dogodkih (*Debate, Collaborative Writing, Scholar's Bowl, Scholar's Challenge*). Na dogodku *Debate Showcase* so si učenci ogledali najboljše debatorje tekmovanja, na dogodku *Scholar's Showcase* pa raznovrstne talente udeležencev tekmovanja. Učenci so dosegli kar nekaj medalj za svoje izkazano znanje, največ pa na področju pisanja (*Collaborative Writing*). Učenci so prejeli tudi maskoto tekmovanja (plišasta igrača alpaka), spoznali nove prijatelje, se zabavali, medsebojno sodelovali v sproščenem vzdušju, pridobili prijetno izkušnjo, se urili v utemeljenem argumentiranju v angleškem jeziku in preverjali, kako dobro so usvojili nova področja znanja.







